Yandex Poŝto

**Yandex Poŝto** () estas la senpaga retpoŝto de la firmao Yandex (Rusio). Ĝi ekfunkciis la .

La retpoŝto havas aŭtomatan spamo-filtrilon kaj revizias ĉiujn mesaĝojn per kontraŭvirusilo Dr.Web. Oni povas aŭtomate traduki mesaĝojn.

## Yandex Poŝto por domajnoj 
Posedantoj de domajnaj nomoj povas integri akceptadon de retpoŝto al adreso *nomo_de_uzanto@domajna_nomo.tld*. Tiu servo estas senpaga kaj ebligas uzi ĉiujn eblecojn de Yandex Poŝto. Uzante tiun adreson oni povas prezenti sin ĉe aliaj Yandex-servoj, ekzemple ĉe Yandex Disko kaj Yandex Muziko. Eblas registri ĝis 1000 retpoŝtujojn por unu domajna nomo. Administri la domajnon eblas per interfaco aŭ API.
Tamen ekzistas certaj limigoj. Uzanto ne povos uzi Yandex Mono, Yandex Reklamo, pagi al muzikisto en Yandex Muziko kaj pagi abonon al tiu servo, redakti dokumentojn en Yandex Disko. Oni povas transloki al tiu retpoŝto mesaĝojn de aliaj personaj aŭ publikaj retpoŝtoj.

En junio 2018 komenciĝis translokado de ĉiuj domajnoj al la servo Yandex Konekto.

## Historio 
### 2000 
La  ekfunkciis antaŭulo de Yandex Poŝto — la senpaga retpoŝto ĉe la retejo Narod.ru (kadre de la projekto Yandex Narod). Ĝi alireblis pere de iu ajn poŝta aplikaĵo aŭ per Web-interfaco.

La  ekfunkciis Yandex Poŝto.

La  ekfunkciis plenteksta serĉado tra la mesaĝoj.

La  ekfunkciis aŭtomata reviziado de ĉiuj eniraj mesaĝoj per la kontraŭvirusilo Dr.Web.

### 2003 
La  aperis ebleco malŝalti reklamon en la retpoŝto.

La  estis forigitaj ĉirkaŭ unu miliono da neuzataj retpoŝtujoj. Tio eblas se retpoŝtujo ne estis uzata dum kvar monatoj.

La  duobliĝis volumeno de retpoŝtujoj (ĝis 20 Mb) kaj maksimuma grandeco de mesaĝo (ĝis 5 Mb). Ĉiu poŝtujo ricevis po du adresoj (forme de aliaĵoj): @yandex.ru kaj @narod.ru.

La  ekfunkciis en testa reĝimo nova versio de spamfiltrilo.

### 2004 
La  la nova versio de spamfiltrilo ekfunkciis en stabila reĝimo.

La  aperis ebleco de senlima grandigo de poŝtujo. Necesas nur transiri al agordoj kaj aldoni 20 Gb. Post elĉerpiĝo de plia spaco eblos aldoni pliajn 20 Gb ktp. Maksimuma grandeco de mesaĝo estas 20 Mb.

La  ekfunkciis la protokolo de kontraŭspama identigado surbaze de specifikoj SPF (Sender Policy Framework) kaj Caller-ID for E-Mail. Ekde la  Yandex uzos identigadon de aliaj poŝtaj serviloj kiel parametron de sia kontraŭspama sistemo.

### 2005 
La  ekfunkciis aŭtomata klasifikado de dissendoj kaj spamaĵoj. Antaŭe necesis permane marki mesaĝojn kiel (ne)spamon.

La  ekfunkciis sugestado de adresoj, do ne plu necesas memori kaj komplete entajpi adreson.

### 2006 
La  aperis nova formo de retpoŝto kun alia dezajno, pli simpla interfaco kaj mallonga adreso @ya.ru. Ĉiu uzanto povas uzi tiun mallongan formon por sia jama adreso.

### 2007 
La  ekfunkciis retpoŝto por poŝtelefonoj kaj porteblaj komputiloj. Ĝi estas pli kompakta, sed konservas plejparton de la funkcioj.

La  grandeco de la poŝtujo kreskis ĝis 10 Gb, post kio eblas aldoni po 1 Gb laŭplaĉe. La maksimuma grandeco de mesaĝo estas 10 Mb.

### 2008 
La  ekfunkciis interfaco en la ukraina lingvo.

La  ekfunkciis la tujmesaĝilo Ya.Enrete (). Ĝi funkcias surbaze de la Jabber-teknologio kaj ebligas interagi kun kontoj, kreitaj ne nur en Yandex Poŝto, sed ankaŭ en aliaj Jabber-serviloj (QIP, GMail, LiveJournal ktp).

La  aperis ebleco ricevi retpoŝte informojn pri novaj sciigoj en sociaj retoj.

### 2009 
La  ekfunkciis poŝtelefona versio de la kliento Ya.Enrete () por Windows Mobile, Symbian kaj Java. Ĝi funkcias surbaze de push-teknologio, aŭtomate informante pri novaj mesaĝoj.

La  aperis beta-versio de la renovigita Yandex Poŝto.

La  aperis nova versio de poŝtelefona kliento de Yandex Poŝto.

La  ekfunkciis la senpaga servo Yandex Poŝto por domajnoj.

En decembro RSS-agregilo Yandex Bendo estis integrita en la poŝta interfaco forme de Abonoj ().

### 2010 
La  estis lanĉita beta-versio de la renovigita Yandex Poŝto. Ĝi baziĝas sur programlingvo Ajax kaj funkcias pli rapide.

### 2011 
La  aperis la aplikaĵo por iPhone.

La  ekfunkciis memorigoj pri neresponditaj mesaĝoj.

En oktobro aperis dosierujo "Prokrastita sendo" (). Verkante mesaĝon, oni povas indiki iun ajn sendodaton ĝis 12 monatoj ekde aktuala tago.

### 2012 
En aprilo en la servo estis integrita la nuba stokejo Yandex Disko. Por sendado de dosieroj pli ol 10 Gb grandaj oni, la sistemo aŭtomate proponas alŝuti ilin al Yandex Disko kaj sendi en mesaĝo nuran ligilon.

La  aperis nova interfaco, nomita Trinity.

La  aperis ebleco regi la retpoŝton per klavaro.

### 2013 
La  aperis ebleco aŭtomate klasifiki kaj marki mesaĝojn, doni sugestojn kaj memorigojn, ktp.

La  aperis ebleco senpage sendi kopion de mesaĝo al poŝtelefono forme de ligilo en SMS.

La  aperis ŝablonoj de mesaĝoj.

La  estis prezentita la teknologio Markilo (). Ĝi aŭtomate klasifikas enirajn mesaĝojn (mesaĝo de homo, sciigo el socia reto, registriĝo por flugo, dissendo de rabata servo) kaj proponas al uzantoj specialajn ilojn por trakti ilin.

La  aperis ebleco alkroĉi al mesaĝo dosierojn el Yandex Disko.

La  ekfunkciis la beta-versio de "Vivaj mesaĝoj" () — interfaco destinita por kolektivaj verkado kaj redaktado de mesaĝoj. Oni povas tuj vidi redaktojn de aliaj uzantoj, markitaj per diversaj koloroj.

La  aperis subteno de speciala markado laŭa al la normo WAI-ARIA. Tio ebligas al homoj kun malforta vidkapablo uzi la servon helpe de ekranprogramoj.

La  estis lanĉita servo por esplorado de poŝtaj dissendoj Poŝtoficejo ().

La  aperis ebleco alkroĉi al sendota mesaĝo Yandex-monon, eĉ se ricevonto havas nek Yandex Poŝton, nek konton ĉe Yandex Mono.

La  aperis subteno de ĉifrado ĉe sendado de mesaĝoj al aliaj retpoŝtoj.

La  aperis ebleco uzi kiel uzantonomon sian telefonnumeron.

### 2015 
La  projektoj "Miaj abonoj" () estis translokita de Yandex Poŝto al Yandex Novaĵoj kaj eknomiĝis "Miaj novaĵoj" (). Pluraj funkcioj malaperis: novaĵoj estas ne plu markataj kiel legitaj, ne eblas kaŝi ilin kaj oni povas legi nur ekde la lastaj.

La  aperis ebleco rapide alkroĉi al mesaĝoj dosierojn el la dosierujo "Poŝtaj enmetaĵoj" () ĉe Yandex Disko, kie estas stokataj ricevitaj dosieroj.

La  aperis ebleco rapide foliumi bildojn kaj grandigi ilin per fingrotuŝoj, aperis butono por konservi ilin.

La  ŝanĝiĝis transsendado de mesaĝoj: la servo demandas, ĉu konservi enmetaĵojn aŭ forigi ilin. Antaŭe la enmetitaj dosieroj estis aŭtomate forigataj kiel tion faris plejparto de retpoŝtoj.

La  aperis nova versio de la retpoŝto por iPhone kun nova interfaco kaj pliaj eblecoj.

La  aperis ebleco kundividi dokumentojn rekte el la poŝtujo. Por tio sufiĉas malfermi dosieron kaj klaki butonon Kundividi () por publikigi ĝin ĉe sociaj retoj aŭ sendi ligilon al ĝi.

La  ŝanĝiĝis la poŝtelefona versio de la poŝto: la ricevitaj dosieroj estas montrataj en la mesaĝolisto, la poŝto proponas agojn por la mesaĝoj, eblas fiksi gravajn mesaĝojn.

La  okazis pliaj ŝanĝoj de la poŝtelefona versio: aliiĝis ĉeno de mesaĝoj, ligiloj al la Yandex-servoj, Helpo kaj Eliro estis ŝovitaj al la listo de dosierujoj, aperis ebleco traduki la mesaĝojn.

### 2016 
La  tradukilo vastiĝis ĝis 40 lingvoj.

La  en la poŝtelefona versio aperis ebleco nuligi ĵusan forigon de mesaĝoj, klakinte butonon Nuligi ().

La  aldoniĝis kompakta reĝimo por listo de dosierujoj.

La  aldoniĝis dezajna temo World of Tanks, kreita kunlabore kun la firmao Wargaming.

La  estis proponita provizora ebleco sendi al si mem "mesaĝon al estonteco" (), ricevotan post unu jaro.

### 2017 
La  vastiĝis eblecoj pri serĉado de mesaĝoj.

En decembro aperis la beta-versio de poŝtelefona aplikaĵo por Android. Ĝi ne okupas spacon en la telefono, ĉar ĉiuj mesaĝoj estas stokataj en nubo. Oni povas uzi per la sama aplikaĵo ankaŭ aliajn retpoŝtojn (Google, Mail.ru, Hotmail, Microsoft Outlook). Por sendado de grandaj dosieroj estas uzata Yandex Disko.

### 2018 
La  ebleco uzi la poŝtujojn de Google, Mail.ru, Hotmail kaj Microsoft Outlook aperis en stabilaj versioj de aplikaĵoj por Android kaj iOS.

### 2019 
La  en la aplikaĵo por iPhone aperis ebleco voĉlegi ricevitajn mesaĝojn kaj dikti tiujn verkatajn, laŭplaĉe alkroĉante originalan sondosieron. Ĝi baziĝas sur la programaro Yandex SpeechKit.

### 2021 
Ekde februaro Yandex Poŝto 360 iĝis uzebla per poŝtelefonaj aplikaĵoj Yandex Poŝto kaj Yandex Disko. Ekfunkciis roboto en Telegramo, transsendanta gravajn mesaĝojn al la poŝtokesto.

En marto en Yandex Poŝto 360 aperis ebleco elekti por persona poŝtadreso iun ajn domajnon, ne nur yandex.ru.

En aprilo en Yandex Poŝto 360 aperis ebleco krei rezervajn kopiojn de apartaj mesaĝoj aŭ de la tuta poŝtokesto. Se ŝalti en la agordoj aŭtomatan kopiadon ĉiuj mesaĝoj komplete forigitaj el la poŝtokesto dum duonjaro estos stokataj en speciala rezervejo, kie oni povos trovi ilin klakinte specialan butonon.

### 2023 
La  malaperis senpaga tarifo por entreprenoj, la senpaga retpoŝto iĝis uzebla nur por mikrokompanioj kun ne pli ol tri kunlaborantoj kaj nekomercaj organizoj.

## Incidentoj 
En februaro 2021 sekurecservo de la kompanio malkovris likon de datumoj. Unu el tri administrantoj, posedantaj respektivan rajton, donis nepermesitan aliron al  poŝtokestoj de uzantoj.

## Vidu ankaŭ 
* Mail.ru
* Gmail

## Eksteraj ligiloj 
* Yandex Poŝto
* La blogo de Yandex Poŝto
* 
* Retejo de poŝtelefona aplikaĵo de Yandex Poŝto
* Helpo pri Yandex Poŝto

## Referencoj 
Poŝto
Kategorio:Retpoŝto
Kategorio:Retejoj aperintaj en 2000